Tabaco

An **Syudad nin Tabaco** sarong ikaapat na klaseng syudad sa Filipinas kan Albay sa Filipinas. Kataid kaini an Malinao sa norte, an Polangui asin Oas sa sulnupan, an Bulkan Mayon sa sur, an Malilipot sa sur-sirangan asin an Golpo nin Lagonoy sa sirangan. An designadong zip code kaini iyo .

Susog sa sensus kan , igwa ining  katawong nag-eerok digdi sa  kaharongan. Igwa ining sukol na  kilometro kwadrado.

## Mga barangay

Nababanga an Tabaco sa 47 barangay.

## Demograpiko

## Osipon

Dakol an bersiyon kan kapangaranan kan Tabaco. Pero halos gabos ini kaagid kan osipon na ini:

May saro daang daraga an rinani ki sarong nangangalagkalag na Espanyol para maghapot kun ano ang pangaran kan lugar na inabtan niya. Mala sa diperensiya sa tataramon, dai tulos nasabutan kan daraga su kaipuhan saiya kan dayo. Mantang nangyayari ini, natanawan su duwa kan maimunon na ama kan babayi. Mala ta huna pigkursunada su saiyang aki, nagparagasod ining "Tabak ko! Tabak ko!" hanap-hanap su saiyang umal para garo ipantigbas sa Kastila. Nakadulag su Espanyol, dara-dara an paghuna na an pangaran kan lugar na nadumanan niya Tabak ko.

Alagad, pwede man talaga an ngaran na "Tabaco" hale sa "tabak" (sundang) nin huli ta bantogan an lugar na ini sa paggibo ki mga tabak. Sagkod ngonyan iyo ini an dakulang hanapbuhay sa barangay kan Cobo, kun saen manlaenlaen na produktong may tarom arog kan tabak (sundang), tarom nin kodkodan, gunting, basabas, gapas, asyab, landok, palaw, pisaw. tigib, asbp. an mahihiling asin mababakal igdi. Mala ta an simbolo kan Cobo sa daratangan niya iyo an sarong panday may kapot na maso yaon sa aktong pagpokpok kan lansang nakapadatol sa toto'pan.

## Istorya
Sa Estado Geografico Estadistico Historico na sinurat ni Padre De Huerta kan 1805, nagpuon an nakasurat na istorya kan syudad kan 1587 sa paagi kan mga misyonaryong Pransiskano. Kan 1616 naging enot na permanenteng ministro si Padre Pedro De Alcareso kun kasuarin man naitugdok an simbahan para ki San Juan Bautista na, sagkod ngonian iyo an patron kan syudad. 

Pero dawa kaini, kan 1731 sana enot na may nailistang Presidente kan banwa, sa pagkatawo ni Martin Aguirre. An nakatukaw ngonian na si Krisel Luistro, na an titulo na Alkalde kan Syudad ay pan 177 nang nagkapot kan poder.

Naging syudad an banwaan kan Tabaco kan Marso 4, 2001 sa irarom kan House Bill No. 7851 buda Republic Act No. 9020. An Opisyal na Selyo dinisenyo hali sa ospion kan kapangaranan kan Tabaco, na ngonian piggagamit sa paagi kan Municipal Council Resolution No. 29 kan Pebrero 23, 1966.

## Ekonomiya
An Tabaco dating kapitolyo na ekonomiya nin Albay, bago pa naging importante an Legazpi. Maski ngonyan, an Puertong Internasyonal nin Tabaco an pinaka mahigos na puerto sa enterong Rehiyon Bikol. An pinaka importanteng produkto kan ciudad iyo an  bagas, mais, kamote, gulay, niyog asin abaka. Importante man an pag-aataman kan mga manok, orig asin an pagdadakop kan mga sira sa Golpo nin Laganoy. 

## Libro Manungod sa Tabaco
* An librong ''Que lugar este kan dayo sa sadiring banwa'' ni Jaime Jesus Borlagdan ay mga rawitdawit manungod sa mga lugar, osipon buda pangyayari sa Tabaco.

## Mga ladawan

Ladawan:Pierkantabaco.JPG|Puertong Internasyonal kan Tabaco
Ladawan:Tindahan tabak sa Cobo.JPG|Tindahan tabak sa Cobo, Tabaco City
Ladawan:Page 07 main pic st john church.JPG|Simbahan ni San Juan Bautista
Ladawan:San Juan Bautista Tabaco.jpg|Simbahan ni San Juan Bautista, Syudad nin Tabaco, Albay
Ladawan:Page 05 main pic city hall.jpg|Palacio Residencia kan Tabaco
Ladawan:Page 09 main pic bahay na bato.JPG|Harong ni Angela Manalang-Gloria
Ladawan:Tabaco Cemetery Chapel (2517084409).jpg|Kapilya sa Campo Santo kan Tabaco


## Toltolan

## Mga panluwas na takod
* PhilAtlas.com
* Philippine Standard Geographic Code
* Local Governance Performance Management System